
Temeljem članka 6. Pravilnika o priznanjima Nacionalnog vijeća hrvatske nacionalne manjine od 4. listopada 2013. godine s izmjenama i dopunama od 2. prosinca 2013. godine, Hrvatsko nacionalno vijeće u Republici Srbiji (u daljnjem tekstu: Vijeće), upućuje

JAVNI POZIV
za podnošenje prijedloga za dodjelu priznanja

Hrvatskog nacionalnog vijeća u Republici Srbiji za 2026. godinu

Poziv se upućuje za dodjelu sljedećih priznanja: 


- priznanje “Ban Josip Jelačić” za društveni rad u hrvatskoj zajednici;


- priznanje “Dr. Josip Andrić” za doprinos hrvatskoj kulturi;


- priznanje “Pajo Kujundžić” za doprinos obrazovanju na hrvatskom jeziku.

Uz obrazloženi prijedlog za dodjelu priznanja na hrvatskome jeziku u pisanom obliku, potrebno je dostaviti dokumentaciju kojom se dokazuju navodi iz prijedloga, te kratak životopis predloženoga kandidata.

Podnositelji prijedloga mogu biti sve pravne i fizičke osobe.

Prijedlozi se dostavljaju putem preporučene poštanske pošiljke, elektronički na email: ured@hnv.org.rs ili osobno u zatvorenoj kuverti na adresu: Hrvatsko nacionalno vijeće u Republici Srbiji, Preradovićeva br. 13, 24000 Subotica, s naznakom „Za javni poziv za dodjelu priznanja”. 

Rok za dostavljanje prijedloga je najkasnije do 16. listopada 2026. godine.

Podnesene prijedloge razmotrit će povjerenstvo Vijeća i svoje prijedloge za dodjelu priznanja dostaviti Vijeću koje donosi odluku o priznanjima.

Imena dobitnika priznanja biti će objavljena u listu “Hrvatska riječ”, na internetskim stranicama Vijeća i Zavoda za kulturu vojvođanskih Hrvata, te drugim sredstvima javnoga priopćavanja.

Priznanja će biti svečano uručena 15. prosinca 2026. na obilježavanju praznika hrvatske zajednice u Republici Srbiji.

